Lolland-Falsters Stifts-Tidende, 1846-11-09
Skjøndt Jndsenderen maa beklage, om de ærede Nakskoviter, med det historiske Navn fra Fædrene, og de brave omboende Lolliker virkelig skulde føle en "stor Trang til endmere at stives op med Brændeviin for at kunne udføre deres Arbeider som Karle og som Mænd og for at kunne færdes i Livet og taale Verdens Modgang og Besvær(thi det er vel alene i saa Henseende at den store Trang til Brænderier viser sig under vore raske Kornudførsel – 2), kan han dog just ikke sørge over, at man agter at kappes om at tilfredsstille denne Egnens og Stadens Trang, da Brændeviinsdrik i en endnu høiere Grad, jo er forden Enkelte og for Samfundet – - - - ja, hvad troer du vel, Landsmand, at en forøget Brændeviinsdrikken er til – – Dog herom nedenfor! Herr Lundt mener, at Skorstenen skal rygge paa hans Brænderi førend det Puggaard-Hageske kommer under Tag – vel muligt. – men dette kommer jo vel ogsaa til at ryge og det omkap med det Lundtske indtil de begge omsider tabe Lysten til at overgaae hinanden i Varernes Priisbillighed, eller maaskee eet eller begge ryge af. - Dog, naar Eders Trang, mine gode Landsmænd, ved Priisbillighed er forøget og forstærket, da vil det maaskee vise sig som en Slags Nødvendighed for Eders større Tilvænnen til Brændeviin, at holde Brænderierne i Gang, og saaledes vilde de maaskee dog nok alligevel bestaae og vel forrente sig godt ved Eders større Tilskud –Men - paa en Omstændighed, der synes at ligge ganske udenfor de ærede Herrer Anlæggeres Beregning, skal jeg, som en med de hidhørende Forholde temmelig nøie Bekjendt, venligst tillade mig at henlede dHrr.s Opmærksomhed. Man har nemlig ikke blot i Udlandene, men ogsaa nu her i Landet begyndt at tale om, at Brændeviin, som daglig Drik, er ikke blot unyttig, men endog i flere Henseender meget skadelig for den Enkelte og for Samfundet, selv om man kun drikker, tilmaade, som man kalder det, og Følgen deraf har allerede i flere Egne været den, at Brændeviinsdrikken er bleven indskrænket endog til Trediedelen af den forhen forbrugte Mængde, og det som Følge blot af eet Foredrag, der i disse Egne var blevet holdt mod Brugen af Brændevine – af en Mand, hvem den saakaldte "Maadeholds-Forening i Kjøbenhavn havde udsendt i dette Øiemed. Den Tid er ikke fjern, at denne Forening endog gjentagne Gange vil kunne overdrage en Udsending et lignende Hværv til Lollikerne, og da ville begge Brænderier – hvor store de end ere – ret snart gaae tilgrunde, og det desto snarere, jo flere Varer, de til billige Priser have produceret; thi desto meere synlig vil Brændeviinsdrikkens Fordærvelighed komme til at staae for Folket. Altsaa – til at fremkalde en større og mere iøinefaldende Mængde af Exempler paa den Elendighed, Brændevinet foranlediger hos mange Enkelte, i Husene og i Communerne, og saaledes ret at aabne Folkets Øine for Brændeviinsdrikkens Farlighed og Fordærvelighed – see dertil, og alene dertil er en forøget Brug, af Brændeviin gavnlig! – Saavidt vil det dog ikke gaae; thi naar den ovenberørte Udsending engang kommer, da ville Efterkommerne af hine Nakskoviter snart begynde at ruste sig mod en demaskeret Fjende af Samfundet; thi Lolliken vil da – uagtet hans nuværende, fra Fædrene nedarvede gunstige Mening om Brændeviinsdrikken – ligesaa godt som mangen sjællandsk og jydsk Borger og Bonde nu, begribe Sandheden, og for sin egen, eller dog for sine Børns, Slægtningers og Venners saavelsom for Communens og Statens Skyld, give Slip paa en unødvendig, unyttig, farlig og skadelig Drik. Disse Vink har jeg givet af et velvilligt Sind, i den Tanke, at der muligt endnu kunde tilbyde sig Leilighed til en anden Anvendelse af de til Brænderierne bestemte Capitaler, og jeg har saaledes meent at opfylde en Pligt. - Skulde Man finde denne min ærligt udtalte Overbeviisning ugrundet eller maaskee dog kun overspændt og - som det vil skee – udføre den fattede Plan - Velan! – J andre Lande ere alt Tusinder af Brænderier faldne. – Sagen er simpel! – J Tillid til Lollikerens sunde Forstand – Deres Brænderier, mine Herrer, falde snart for Maadeholdssagen, Avertissements. Det danske Samfund holder Møde paa Raadstue salen i Nakskov den 14de November, Eftermiddag Kl. 6.